Ekspertët shprehin shqetësim për politikat amerikane të imigracionit
Ata thonë se ligjet e rrepta të imigracionit që pas 11 shtatorit të vitit 2001 po e kufizojnë ardhjen e njerëzve të kualifikuar në SHBA
Shtetet e Bashkuara janë një vend i ndërtuar nga imigrantët. Por disa ekspertë shqetësohen se ligjet e rrepta të imigracionit që pas 11 shtatorit të vitit 2001 po e kufizojnë ardhjen e njerëzve të kualifikuar. Michael Greco, President i Shoqatës së Juristëve Amerikane, që është edhe vetë imigrant, thotë se sistemi i tanishëm nuk po i plotëson nevojat e vendit dhe se duhet të reformohet. ,- thotë zoti Greco. Rreth gjysëm milioni studentë të huaj erdhën vitin e kaluar në Shtetet e Bashkuara. Por në një diskutim të zhvilluar kohët e fundit në Washington mbi politikat e imigracionit, u tha se shumë studentëve të tjerë të talentuar nuk u jepen viza për shkak të politikave tepër të rrepta që ndjekin Shtetet e Bashkuara. Debra Stewart e Këshillit të Studentëve Pasuniversitarë thotë se kërkesat e studentëve të huaj për gradën e masterit dhe doktoraturës në universitetet amerikane kanë rënë ndjeshëm që pas 11 shtatorit të vitit 2001, duke e rrezikuar kështu avantazhin konkurrues të Shteteve të Bashkuara. thote ajo. Ekspertët mendojnë se rënia e përgjithshme e numrit të studentëve të huaj lidhet me një numër faktorësh, mes tyre rritja e kostos së universiteteve, thithja e studentëve nga vende të tjera anglishtfolëse dhe perceptimet që ekziston në shumë vende se tani është më e vështirë për studentët e huaj të vijnë në Shtetet e Bashkuara. Bill Wulf, president i Akademisë Kombëtare të Inxhinierisë, thotë se gjatë shekullit të kaluar, imigrantët kanë dhënë disa nga kontributet më të rëndësishme në fushat e shkencës dhe inxhinjerisë në Shtetet e Bashkuara. Ligjet aktuale të imigracionit gjithashtu i pengojnë kompanitë amerikane që përpiqen të sjellin në Shtetet e Bashkuara punonjësit e huaj me aftësi të specializuara. Juristi Daryl Buffestein thotë se duhen shumë muaj, e nganjëherë vite për të marrë një vizë për një punonjës tepër të kualifikuar. Ai thotë se amerikanët dalin me humbje kur u duhet t’i transferojnë vendet e punës jashtë vendit, për arsye se nuk mundet t’i sjellin specialistët në vend. ,"- thotë juristi. Folësit në takim thanë se siguria dhe zhvillimi i vërtetë vijnë nga një ekuilibër për t’i mbajtur larg keqëbërësit nga një anë, dhe në anën tjetër, për t’i mirëpritur ata që i duhen vendit. Me ndryshimet në politikën amerikane të imigracionit, thonë ekspertët, Shtetet e Bashkuara mund t’i arrijnë të dyja këto synime.//lk